text: Ученици сред новозаразените с COVID във Велико Търново - Болести - Новини Бг
  За периода 10.09.2021 - 23.09.2021 г. за област Велико Търново е отчетена 14-дневна заболяемост от 372,63 на 100 хил. души население (червена зона, съгласно Националния план за справяне с пандемията от SARS-CoV-2).
  През последното денонощие на територията на област Велико Търново новодиагностицираните случаи с COVID-19 са осемдесет и пет (85).
  Във връзка с регистрирани случаи на COVID-19 при: ученик от 10 клас в ПГЛПИ "Атанас Буров", ученик от 8 клас в СУ "Проф. Асен Златаров" и ученик от 4 клас в ОУ "Св. Св. Кирил и Методий" гр. Горна Оряховица; ученици от 5 клас (1) и 12 клас (1) в СУ "В. Благова" гр. Велико Търново; възпитатели от ОУ "Бачо Киро" (1) гр. Велико Търново, ОУ (1) в с. Камен и ДГ (1) в с. Върбица, под карантина са поставени контактните лица и са разпоредени противоепидемични мерки (почистване и четирикратна дезинфекция на всички повърхности и помещения в училищата и детското заведение, преминаване от присъствено обучение към обучение в електронна среда на карантинираните ученици за срока на карантината и др.).
  Към 00:00 часа на 24.09.2021 г. от област Велико Търново са диагностицирани с COVID-19 общо 12686 лица, от които:
  - излекувани: 10833 лица,
  - в домашна изолация: 809 лица,
  - хоспитализирани: 180 лица,
  - починали: 864 лица.
  По данни на Информационната система за борба срещу COVID-19 през последното денонощие са регистрирани три починали лица от област Велико Търново – една жена и двама мъже. РЗИ – Велико Търново изказва съболезнования на близките на починалите лица.
  Към 10:00 часа на 24.09.2021 г.: - карантинирани лица: 1666, в т.ч. и близките контактни на диагностицираните случаи на COVID–19.
  Разпределението на активните случаи по общини са, както следва: - Община Велико Търново – 275 лица на домашно лечение и 48 лица хоспитализирани; - Община Горна Оряховица – 198 лица на домашно лечение и 30 лица хоспитализирани; - Община Елена – 20 лица на домашно лечение и 1 лице хоспитализирано; - Община Златарица – 5 лица на домашно лечение и 1 лице хоспитализирано; - Лясковец – 82 лица на домашно лечение и 19 лица хоспитализирани; - Община Павликени – 65 лица на домашно лечение и 26 лица хоспитализирани; - Община Полски Тръмбеш – 28 лица на домашно лечение и 12 лица хоспитализирани; - Община Свищов – 92 лица на домашно лечение и 35 лица хоспитализирани; - Община Стражица – 40 лица на домашно лечение и 6 лица хоспитализирани; - Община Сухиндол – 4 лица на домашно лечение и 2 лица хоспитализирани.
  По данни на Единния информационен портал – COVID-19 към 00:00 ч. на 24.09.2021 г. в област Велико Търново са поставени общо 65 499 дози (с натрупване), от които през последното денонощие 501 (Comirnaty – 416, Moderna – 9 и Janssen – 76). Със завършен имунизационен цикъл са общо 34 544 лица (с натрупване) – 16,74% от подлежащото на ваксинация население в областта на и над 12 години. В област Велико Търново продължават ваксинациите срещу COVID-19 в разкритите временни имунизационни кабинети в лечебни заведения и в РЗИ – Велико Търново, в практиките на общопрактикуващите лекари, както и на записаните чрез електронния портал за регистрация на ваксинация срещу COVID-19 лица. Подробна информация за работещите "зелени коридори" в периода 20 август – 24 септември 2021 г. е публикувана на интернет страницата на РЗИ – Велико Търново – рубрика "Актуално", "Имунизационна кампания" – "Зелени коридори". В почивния съботен ден, на 25 септември, в град Велико Търново ще работят следните временни имунизационни пунктове: - на Самоводската чаршия (в Хлебната къща) от 9:00 ч. до 13:00 ч.; - на територията на магазин "Метро" от 10:00 ч до 14:00 ч. Всеки гражданин избрал да се ваксинира в пункта ще получи ваучер на стойност 20 лв., който може да се използва за пазаруване в магазина или да се дари за социално значима кауза в специално обозначени кутии на вход "Клиенти" в търговския обект.